Jan Carlsen

Jan Carlsen (1938–2024) var en norsk arkitekt, skribent og forfatter.«Jan Carlsen: Rød vaktbikkje vokter byen», side 15, Aftenposten 22. mars 1998Torgeir Rebolledo Pedersen: Jan Carlsen (1938-2024) - Minneord i Klassekampen 9. feb. 2024 og Aftenposten 12. feb. 2024

Carlsen var arkitektutdannet i England, hvor han studerte i årene 1958-1963. Han hadde praksis ved arkitektkontor i ti år, og var amanuensis i by- og regionplanlegging ved Arkitekthøgskolen i Oslo i 18 år.«Faktaboks», side 15, Aftenposten 22. mars 1998

Han har blant annet skrevet i Profil, Vinduet og Klassekampen, Aftenposten, Dagbladet og Arkitektur N og var en aktiv bidragsyter i dagspressens oppslag om arkitektur og byutvikling.

En gang intervjuet han en enke med fire barn som bodde i en ettroms leilighet (med vannklosett, men uten dusj eller badekar) på Torshov. Han tegnet boligen hennes og ba henne vise hvordan de fem familiemedlemmene sov i senger og på madrasser, «en imponerende kompakt scenografi».Jan Carlsen: «Kampen for det tredje rommet», Klassekampen 12. desember 2018 

Carlsen var i flere år også redaktør av Arkitektnytt.

Carlsen hadde politisk bakgrunn fra ml-bevegelsen«Nå snakker de menige ml-erne», side 6, Aftenposten 28. oktober 2009«På reisefot», Klassekampen 18. juli 2007
og var medlem av AKP(m-l) til slutten av 1980-tallet.«Arkitektmakt og folks smak», side 32, Dagbladet 3. august 2005

 Bibliografi 
 Trafikkrigen, debattbok skrevet sammen med Hans Magnus Ystgaard, Pax 1970
 Soria Moria : Roman om femtiåra, Gyldendal 1979
 Viola, roman, Gyldendal 1981
 Regnbuebyen : tekster om arkitektur og samfunn, Pax 1993

 Filmografi 
 Hunting for Hecla, dokumentarfilm om New Yorks urbanisering, fortalt gjennom et norsk-dansk arkitektkontor og jernstøperi ved navn Hecla sitt virke i byen 1865–1911. Laget i samarbeid med sønnen fotograf Are Carlsen, regi Ninja Benneche 2013.

 Referanser 

Kategori:Norske arkitekter
Kategori:Norske romanforfattere